Georg Baselitz

Georg Baselitz, nado o 23 de xaneiro de 1938, é un pintor, escultor e artista gráfico alemán. Membro do movemento neoexpresionista, xunto con pintores como Anselm Kiefer e A. R. Penck, na década de 1960 deuse a coñecer a través das súas pinturas figurativas. En 1969, comezou a pintar os seus temas e personaxes ao revés, nun esforzo por superar a natureza representativa e orientada ao contido das súas obras anteriores e salientar o artificio da pintura. Baselitz, baseándose en numerosas influencias, incluíndo a arte da ilustración soviética, o período manierista e a arte africana, desenvolveu a súa propia linguaxe artística.Georg Baselitz, Skarstedft (Inglês)

O pintor naceu como Hans-Georg Kern en Deutschbaselitz, Alta Lusacia. Baselitz creceu no medio do sufrimento e da destrución da Segunda guerra mundial, e o concepto de destrución xoga un papel importante na súa obra. Estas circunstancias biográficas son aspectos recorrentes de toda a súa obra. Neste contexto, o artista afirmou nunha entrevista: “Nacín nunha orde destruída, unha paisaxe destruída, un pobo destruído, unha sociedade destruída. E non quería restablecer a orde: xa vira abondo. Obrigáronme a cuestionar todo, a ser "inxenuo", a comezar de novo"."Goth to Dance: Donald Kuspit Talks with Georg Baselitz", entrevista ao pintor, Artforum 33, no. 10 (Verán de 1995), p. 76 (Inglês) Ao interromper calquera orde dada e romper as convencións comúns de percepción, Baselitz converteu as súas circunstancias persoais en principios artísticos reitores. A día de hoxe, aínda invierte todas as súas pinturas, que se converteu nunha característica única e máis rechamante da súa obra.

Notas

Categoría:Escultores de Alemaña
Categoría:Pintores de Alemaña
Categoría:Nados en 1938
Categoría:Pintores do século XX
Categoría:Pintores do século XXI